
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra proiectului de Lege pentru armonizarea unor dispoziţii din Codul Penal şi Codul de procedură penală cu Rezoluţia 1123 (1997) a Consiliului Europei



Biroul    permanent  al Camerei Deputaţilor a trimis, cu adresa nr. 385 din 7 octombrie 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege pentru armonizarea unor dispoziţii din Codul Penal şi Codul de procedură penală cu Rezoluţia 1123 (1997) a Consiliului Europei.



În şedinţa din 8 decembrie 1999, Comisia a analizat proiectul de lege şi a hotărât, cu majoritate de voturi, să îi acorde aviz favorabil, cu recomandarea luării în considerare a observaţiilor Consiliului Legislativ şi a următoarelor amendamente:



I. Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. 198 alin. (1) 

    “Actul sexual, de orice natură, cu o persoană care nu a împlinit vârsta de 14 ani se pedepseşte cu închisoare de la unu la 7 ani”.
	    Domnii deputaţi Tănase Tăvală şi Liviu Alexandru Mera au propus înăsprirea pedepsei cu închisoare de la 5 la 10 ani, textul urmând să fie formulat astfel:

    “Actul sexual, de orice natură, cu o persoană care nu a împlinit vârsta de 14 ani se pedepseşte cu închisoare de la 5 la 10 ani”.
	    Limita inferioară a pedepsei propuse în proiectul de lege, de un an, nu descurajează săvârşirea faptei cu copii inocenţi şi fără apărare. În anumite situaţii, făptaşul poate evita executarea pedepsei minime.

    Accentuarea fenomenului infracţiunii de viol asupra minorilor impune o mărire a limitei maxime a pedepsei propuse.




II. Amendamente respinse:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. I 

...........................................

“6. Articolul 200 se abrogă”.
	    Domnul deputat Ioan Pintea a propus menţinerea incriminării în Codul Penal a homosexualităţii şi, deci, eliminarea punctului 6 de la art. I al proiectului de lege.

    Amendamentul a fost respins prin votul majorităţii membrilor Comisiei. 
	    Este vorba de sănătatea morală a societăţii. Trebuie să se ţină cont şi de opinia majorităţii populaţiei, nu numai de cea a minorităţii.

	2.
	    Art. 201, alin. (2)

    “Constituie acte de perversiune sexuală, în înţelesul alin. (1), orice acte nefireşti în legătură cu viaţa sexuală, altele decât cele săvârşite între persoane de acelaşi sex”.
	    Domnul deputat Tănase Tăvală a propus eliminarea părţii finale de la alin. (2) al art. 201, urmând ca acesta să aibă următoarea redactare: “Constituie acte de perversiune sexuală, în înţelesul alin. (1), orice acte nefireşti în legătură cu viaţa sexuală”.
	    Ultima parte a frazei propusă pentru eliminare ar fi putut să permită interpretarea posibilităţii de săvârşire în public a actului sexual între persoane de acelaşi sex.

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	
	
	    Amendamentul n-a întrunit numărul de voturi necesar pentru a fi adoptat.
	

	3.
	    Art. 201, alin. (2)

    “Constituie acte de perversiune sexuală, în înţelesul alin. (1), orice acte nefireşti în legătură cu viaţa sexuală, altele decât cele săvârşite între persoane de acelaşi sex”.
	    Domnul deputat Ioan Pintea a propus eliminarea părţii finale din alin. (2) al art. 201 şi înlocuirea acesteia cu următorul text: “inclusiv cele săvârşite între persoane de acelaşi sex”.

    Amendamentul n-a obţinut numărul de voturi necesar pentru a fi adoptat.
	    Relaţiile homosexuale sunt o perversiune sexuală şi ele trebuie pedepsite, îndeosebi când sunt săvârşite în public.


PREŞEDINTE,

Marţian Dan

